### Beslutning

Byrådet kunne ikke tiltræde forslaget i byrådets møde den 22. januar 2020.

Sagen blev behandlet sammen med sag 6.

**Beslutningsforslag fra ALT**

Alternativet i [adresse] foreslår, at byrådsmøder også skal afholdes ude i kommunen og ikke udelukkende på rådhuset. Det skal styrke borgernes interesse for at deltage i det lokale demokrati og generelt skabe større opmærksomhed omkring byrådsmøderne hos borgerne.

For Alternativet er det vigtigt med lokalt engagement, gennemsigtighed i politik og i processer, og at borgerne kan møde politik og politikere i øjenhøjde.

I Alternativet tror vi på, at det blandt andet kan lykkes ved at politikerne afholder byrådsmøder ude lokalt, der hvor borgerne bor eller færdes til daglig. Det kan være et forsamlingshus, en skole, et ældrecenter, en virksomhed, en uddannelsesinstitution, en idrætshal eller anden lokalitet, hvor den nødvendige plads og logistik er til rådighed.

Vi foreslår konkret: At der i første omgang afholdes 4 byrådsmøder ude i kommunen som et forsøg i 2020 for at skabe erfaringer med denne nye måde at afholde byrådsmøder på.

Stillet af Minna Andreasen, byrådsmedlem og Oscar Sørensen 1. suppleant

Alternativet i [adresse]

### Sagens forløb

11-09-2019 [adresse]Sagens behandling blev udsat i byrådets møde den 11. september 2019.
 25-09-2019 Aarhus Byråd

Fremsendes til Gruppeformandskredsen til behandling i henhold til beslutning i byrådets møde den 25. september 2019.

Sagen blev behandlet sammen med sag 17.

 18-12-2019 Gruppeformandskredsen

Sagerne 'Forslag fra ALT om byrådsmøder ude i kommunen' og 'Forslag fra ALT om balance i byrådsmøder' blev behandlet sammen.

Flertallet i [adresse] kunne tiltræde indstillingen fra Borgmesterens Afdeling, der afviser de to beslutningsforslag fra Alternativet.

Sagerne sendes tilbage til byrådet.

 22-01-2020 [adresse]
Byrådet kunne ikke tiltræde forslaget i byrådets møde den 22. januar 2020.

Sagen blev behandlet sammen med sag 6.